חוק ההוצאה לפועל (תיקון מס' 77), התשפ"ד-2024 
הצעת חוק ממשלתית, הכנסת ה-25
פורסם: ספר החוקים, חוברת 3288, עמ' 1498, 2024-09-15T00:00:00+03:00
החוק כולל מספר תיקונים לחוק ההוצאה לפועל, התשפ"ד–2024. בין התיקונים, הגבלת שכר טרחת עורך הדין בתיקי הוצאה לפועל בחובות שסכומם נמוך מ-4,500 שקלים, כך שיעמוד על סכום של 244 שקלים או עד 10 אחוזים מהחוב, לפי הגבוה מביניהם. סכום שכר הטרחה יעודכן בתחילת כל שנה בהתאם למדד המחירים לצרכן. כמו כן, החוק מפריד בין התנאים לעיקול מיטלטלין מעסק, לרבות עסק הפועל בבית החייב, ובין התנאים לעיקול מיטלטלין מביתו של החייב שלא מנוהל בו עסק. בנוסף, קובע החוק כי הסמכות להורות על עיקול ברישום של מיטלטלין מבית החייב תהיה נתונה להחלטת הרשם, שיוכל להפעילה במקרים שבהם מתקיימות הנסיבות הנדרשות כגון חלוף שישה חודשים מיום המצאת האזהרה לחייב ומיצוי ההליכים האחרים לגביית החוב. כמו כן, יוכל הרשם להורות על הוצאות המיטלטלין מבית מגורי החייב, אם שוכנע בתועלת הכלכלית הצפויה ממכירת המיטלטלין ולאחר ששקל את קיומן של נסיבות מיוחדות המצדיקות את אי-עיקולו, כגון הפגיעה בחייב ובבני ביתו. בנוסף, קובע החוק כי מחשבים אישיים וטלפונים ניידים המשמשים את החייב ובני ביתו יוגדרו כנכסים שאינם ברי עיקול.